# Fira del Llibre del Pirineu

La Fira del Llibre del Pirineu és un esdeveniment literari organitzat a la vila d'Organyà des de l'any 2003, tot i que les primeres edicions, de l'any 1996 al 2002, es feren a Martinet de Cerdanya. La fira sempre s'ha fet els primers divendres i dissabte del mes de setembre, en la 18a edició de 2014 s'afegí un dia més, allargant-la fins al diumenge dia 7.
La Fira consta de diverses activitats per a tots els públics, tals com espectacles teatrals, concursos literaris, tallers, presentacions de llibres, taules rodones, lectures d'obres d'autors del Pirineu i les lectures de les homilies modernes, entre les quals destaca l'homilia laica escrita generalment per un autor convidat i que es llegeixen a la restaurada església de Santa Maria d'Organyà.

## Homileta

L'any 2005 és quan s'introdueix la figura de l'escriptor que llegeix una homilia laica (Homileta). La idea d'aquesta peculiar lectura fou de l'escriptor Albert Villaró. Tot i que el terme Homileta no figura en el diccionari de l'Institut d'Estudis Catalans, és la denominació més adequada per a referir-se a una persona que fa homilies. El mot és d'origen grec i es troba documentat en alguns estudis lingüístics relatius a les Homilies d'Organyà.

## Relació d'Autors Homiletes

* 2005 Pep Albanell
* 2006 Maria Barbal
* 2007 Albert Villaró
* 2008 Imma Monsó
* 2009 Biel Mesquida
* 2010 Empar Moliner
* 2011 Màrius Serra
* 2012 Najat el Hachmi
* 2013 Antoni Marí
* 2014 Care Santos
* 2015 Pep Coll
* 2016 Teresa Colom
* 2017 Vicenç Llorca
* 2018 Llucia Ramis
* 2019 Raül Garrigasait
* 2020 Irene Solà
* 2021 Xavier Bosch
* 2022 Sílvia Soler
* 2023 Martí Gironell
* 2024 Gemma Ruiz
Des de l'any 2009 també es llegeix una Homilia religiosa per part d'algun membre de l'església catòlica.

## Premis Literaris Homilies d'Organyà

Els premis literaris Homilies d'Organyà foren creats l'any 2003 per l'Ajuntament d'Organyà, el Consell Comarcal de l'Alt Urgell i l'Associació Cultural Tresponts Avall, com un avanç als actes de celebració del vuitè centenari del redactat del manuscrit de les Homilies, que tingueren lloc entre els anys 2004 i 2005 a la localitat d'Organyà.

## Guardons i primeres edicions

* Premi Pirineu de Narració Literària (1a edició: 1997)
* Premi Josep Grau i Colell de Poesia (1a edició: 2003)
* Premi Alt Urgell de Contes Curts de Joves Autors (1a edició: 2000)
* Premi Lletres de Dones de Relats Curts (1a edició: 2005)
* Premi Germans Espar i Tressens de Relats Viscuts (1a edició: 2008)
* Premi Mn. Albert Vives a la Trajectòria Periodística (1a edició: 2003)
* Premi Narieda de Redacció Infantil (1a edició: 2019)
* Premi de Relat Negre, Mort Qui T’ha Mort? (1a edició: 2021)

## Referències

* ↑ Llavina, Jordi. «Fira del Llibre del Pirineu: Direcció Organyà». Núvol: el digital de cultura. [Consulta: 5 setembre 2014].
* ↑ «La 18a Fira del llibre del Pirineu s'ubica als porxos del centre històric d'Organyà». Regió7, 05-09-2014. [Consulta: 5 setembre 2014].
* ↑ «FIRA DEL LLIBRE DEL PIRINEU». Arxivat de l'original el 2018-12-24. [Consulta: 5 setembre 2014].
* ↑ «Homilia». Arxivat de l'original el 2018-08-12. [Consulta: 5 setembre 2014].
* ↑ Moran Ocerenjauregui, Josep. Estudis d'història de la llengua catalana. Barcelona: Abadia de Montserrat, 2004, p. 268 p. ISBN 8484156729.
* ↑ Moran i Ocerinjauregui, Josep. Estudis d'història de la llengua catalana. Barcelona: Abadia de Montserrat, 2004, p. 268. ISBN 8484156729.
* ↑ http://cultura.gencat.cat/ca/departament/estructura_i_adreces/organismes/icec.
* ↑ «Pep Coll, escriptor DE CAPÇALERA de la Biblioteca». Biblioteca Pública de LLeida. Arxivat de l'original el 2015-04-13. [Consulta: 8 abril 2015].
* ↑ Font Ajuntament d'Organyà: http://www.organya.cat/secciodinamica.php?seccio=PREMIS%20LITERARIS&id_seccio=8550 Arxivat 2014-12-03 a Wayback Machine.
* ↑ «Fira del Llibre del Pirineu». Ajuntament d'Organyà, 20-08-2015. Arxivat de l'original el 2016-10-30. [Consulta: 25 abril 2016].
* ↑ «Fira del Llibre del Pirineu». Ajuntament d'Organyà, 20-08-2015. Arxivat de l'original el 2016-10-30. [Consulta: 25 abril 2016].
* ↑ «[COMUNICAT DE PREMSA - FIRA DEL LLIBRE DEL PIRINEU. — Ajuntament d'Organyà (organya.cat) Fira del Llibre del Pirineu]». Ajuntament d'Organyà. [Consulta: Consulta: 23 març 2021].

## Enllaços externs

* Fira del llibre del Pirineu a TV3